नितिन महाजन बने महाजन सभा गुरदासपुर रोड के प्रधान
महाजनसभागुरदासपुर रोड पठानकोट के रविंद्र महाजन की अध्यक्षता में आनंदपुर रोड पर बैठक की गई। रविंद्र महाजन ने भारी संख्या में उपस्थित सभा के मैम्बरों के समक्ष गायत्री मंत्रों के उच्चारण के पश्चात अपने प्रधान पद से तथा उनकी सारी कैबीनेट ने भी अपने पद से इस्तीफा दिया।
इसके पश्चात रिटर्निंग अधिकारी विजय गुप्ता की अध्यक्षता में नए अध्यक्ष के लिए नोमिनेशन देने के लिए कहा गया, जिसके चलते रमेश महाजन ने नीतिन महाजन (लाडी) का नाम प्रोपोज किया। सभी ने सर्वसम्मति से नितीन महाजन लाडी को 2 वर्ष हेतु सभा के प्रधान पद हेतु चुना। नवनियुक्त प्रधान नितीन महाजन को फूल मालाएं पहनाकर सम्मानित किया गया। नितीन महाजन लाडी ने कहा कि वह महाजन सभा के विकास के लिए हमेशा तत्पर रहेंगे और महाजन सभा सदस्यों को आने वाले समस्याओं को पहल के आधार पर हल करवाएंगे। लाडी ने कहा कि महाजन सभा द्वारा सामाजिक कार्यों में भी बढ़-चढ़कर हिस्सा लेंगे। नीतिन महाजन ने कहा कि वह जल्द ही अपनी नई कार्यकारिणी की घोषणा करेंगे।
उन्होंने कहा कि वह सभा के सदस्यों को साथ लेकर चलते हुए सभा की बेहतरी हेतु कार्य करेंगे। इस मौके पर अश्वनी गोपी, हरबंस लाल, यशपाल, सरदारी लाल, रमन महंता, सांझी राम, नरेश महाजन, दौलत राम, सुभाष, राकेश, विनोद महाजन जोगिंद्र पाल आदि मौजूद रहे।
महाजन सभा गुरदासपुर रोड के नवनियुक्त प्रधान नितिन को सम्मानित करते सदस्य।
hin_Deva hin_Deva hin_Deva hin_Deva hin_Deva